കാലടി ഗ്രാമപഞ്ചായത്ത്

എറണാകുളം ജില്ലയിലെ അങ്കമാലി ബ്ലോക്കിലെ ഒരു പ്രശസ്തമായ പഞ്ചായത്താണ് കാലടി. ശ്രീ ശങ്കരാചാര്യർ ജനിച്ചത് ഇവിടെയാണ്. ആദി ശങ്കരന്റെ ജന്മം കൊണ്ട് പ്രശസ്തമായ ഈ സ്ഥലം ഇപ്പോൾ അന്താരാഷ്ട്രപ്രസിദ്ധിയുള്ള ഒരു തീർത്ഥാ‌ടന കേന്ദ്രം കൂടിയാണ്.

## സമീപ പഞ്ചായത്തുകൾ
*വടക്ക് - തുറവൂർ ഗ്രാമപഞ്ചായത്ത് (എറണാകുളം ജില്ല), മലയാറ്റൂർ-നീലീശ്വരം ഗ്രാമപഞ്ചായത്ത്
*കിഴക്ക് - മലയാറ്റൂർ-നീലീശ്വരം ഗ്രാമപഞ്ചായത്ത്, ഒക്കൽ ഗ്രാമപഞ്ചായത്ത്
*പടിഞ്ഞാറ് - കാഞ്ഞൂർ ഗ്രാമപഞ്ചായത്ത്, അങ്കമാലി നഗരസഭ
*തെക്ക് - കാഞ്ഞൂർ ഗ്രാമപഞ്ചായത്ത്, ഒക്കൽ, കൂവപ്പടി ഗ്രാമപഞ്ചായത്തുകൾ

## ചരിത്രം
കാലടിയുടെ ചരിത്രം എന്നത് പൂർണാനദിയുടെ ചരിത്രം കൂടിയാണ് . പ്രായാധിക്യം മൂലം പുഴയിൽ പോയി കുളിക്കുവാൻ കഴിയാത്ത അമ്മക്കു വേണ്ടി ശങ്കരൻ പ്രാർത്ഥിച്ചതനുസരിച്ച് പൂർണ്ണാനദി കൈപ്പള്ളി ഇല്ലത്തിനടുത്തുകൂടി ഒഴുകി എന്നാണ് ഐതിഹ്യം. വാല്മീകി രാമായണത്തിലും പെരിയ പുരാണത്തിലും സംഘകാല സാഹിത്യത്തിലും പരാമർശിക്കപ്പെടുന്ന ചൂർണ്ണാനദിയാണ് , പിന്നീട് പൂർണ്ണാനദിയും അതിനുശേഷം പെരിയാറും ആയി തീർന്നതെന്നാണ് ചരിത്രകാരൻമാർ പറയുന്നത്  . തെക്കേ ഇൻഡ്യയിലെ ആദ്യത്തെ സംസ്കൃതസർവകലാശാല കാലടിയിലാണ് സ്ഥാപിക്കപ്പെട്ടത്. അദ്വൈതസിദ്ധാന്തത്തിന്റെ ജൻമഭൂമി എന്ന നിലയിലാണ് കാലടിക്ക് ഏറെ പ്രശസ്തി. ക്രിസ്ത്യൻ , ഹിന്ദു , മുസ്ലിം ദേവാലയങ്ങൾ വളരെ അടുത്തടുത്ത് സ്ഥിതി ചെയ്യുന്ന ഒരു സ്ഥലമാണ് കാലടി , ഇതിൽ നിന്നു തന്നെ സാംസ്കാരികമായി ഏറെ പാരമ്പര്യമുള്ള ഒരു പ്രദേശം കൂടിയാണ് കാലടി എന്നു മനസ്സിലാകുന്നതാണ്.
## ജീവിതോപാധി
കൃഷി തന്നെയാണ് പ്രധാന ജീവിതോപാധി. നീണ്ടു പരന്നു കിടക്കുന്ന നെൽപാടങ്ങൾ തന്നെ ഇതിനു സാക്ഷ്യം. നെല്ലുകുത്തു മില്ലുകൾ ധാരാളം ഉള്ള ഒരു പ്രദേശം കൂടിയാണ് കാലടിയിലെ ഒക്കൽ എന്ന സ്ഥലം. ഇവിടെ പാരമ്പര്യ രീതിയിലുള്ള നെല്ലുകുത്തി അരി നിർമ്മിക്കലും , ആധുനിക രീതിയിലുള്ള നിർമ്മാണരീതിയും പിന്തുടരുന്നു. 
## ആരാധനാലയങ്ങൾ
*ശ്രീകൃഷ്ണ ക്ഷേത്രം - ശങ്കരാചാര്യരാൽ പ്രതിഷ്ഠിനടത്തി എന്നു പറയപ്പെടുന്നു.
*തിരുവെള്ളമാൻതുള്ളി ക്ഷേത്രം
*പുത്തൻകാവ് ഭഗവതി ക്ഷേത്രം
*കാലടി ജുമാമസ്ജിദ്.
## തീർത്ഥാടനകേന്ദ്രങ്ങൾ
thumb|250px|ആദി ശങ്കരന്റെ, കാലടിയിലെ ജൻ‌മ സ്ഥലം
*കൈപ്പള്ളി ഇല്ലം - ശങ്കരാചാര്യരുടെ ജൻമസ്ഥലം. 
*മുതലക്കടവ് - സന്ന്യസിക്കണം എന്ന ശങ്കരന്റെ ആഗ്രഹത്തെ അമ്മയായ ആര്യാദേവി എതിർത്തു. എന്നാൽ മുതലക്കടവിൽ കുളിക്കുമ്പോൾ ശങ്കരനെ മുതല പിടിച്ചു എന്നും , ഭയചകിതയായി നിലവിളിച്ച അമ്മയോട് സന്ന്യാസത്തിനയച്ചാൽ തന്നെ മുതലവിടും എന്നു പറയുകയും , അപ്രകാരം  ആര്യാദേവി സത്യം ചെയ്തപ്പോൾ മുതല ശങ്കരനെ വിട്ടു പോയി എന്നുമാണ് ഐതിഹ്യം. ധാരാളം പേർ  ഈ സ്ഥലം കാണുവാനായി എത്താറുണ്ട്.
*ആര്യാംബാ സമാധി സ്ഥലം. ശങ്കരാചാര്യരുടെ മാതാവായ ആര്യാംബയുടെ സമാധി സ്ഥലം ഇവിടേക്കും ധാരാളം തീർത്ഥാടകർ എത്തിച്ചേരുന്നുണ്ട്.
thumb|250px|ശ്രീ ശങ്കരഗോപുരം  കാലടി
## വിദ്യാഭ്യാസസ്ഥാപനങ്ങൾ
*ശ്രീ ശങ്കര സംസ്കൃത സർവകലാശാല - ദക്ഷിണേന്ത്യയിലെ ആദ്യത്തെ സംസ്കൃത സർവകലാശാല 
*ശ്രീ ശങ്കര കോളേജ് ഓഫ് ആർട്ട്സ് അന്റ് സയൻസ്.
*ആദി ശങ്കര ഇൻസ്റ്റിറ്റ്യൂട്ട് ഓഫ് എഞ്ചിനീയറിങ്ങ് ആൻഡ് ടെക്നോളജി

## വാർഡുകൾ
#തേവർമഠം
#മറ്റൂർ വെസ്റ്റ്
#മരോട്ടിച്ചോട്
#പൊതിയക്കര 	 
#വട്ടപ്പറമ്പ് 	 
#യോർദ്ദാനപുരം 	
#പുളിയേലിപ്പടി
#മാണിക്യമംഗലം 	
#തോട്ടകം 	 
#നെട്ടിനംപിള്ളി 	 
#പനയാലി
#കൈപ്പട്ടൂർ
#മേക്കാലടി
#കാലടി ടൗൺ
#കൈപ്പട്ടൂർ സൗത്ത്
#മറ്റൂർ നോർത്ത്
#മറ്റൂർ സൗത്ത്
#തലശ്ശേരി
#പിരാരൂർ 	

## 2025 തദ്ദേശ തിരഞ്ഞെടുപ്പ് ഫലങ്ങൾ
താഴെ കൊടുത്തിരിക്കുന്ന ഗ്രാമപഞ്ചായത്ത് വാർഡ് അടിസ്ഥാനത്തിലുള്ള വിജയികളെ പ്രാദേശിക തിരഞ്ഞെടുപ്പ് ഫലങ്ങളുടെ ഔദ്യോഗിക വെബ് സൈറ്റിൽ നിന്നാണ് എടുത്തിരിക്കുന്നത്.

## സ്ഥിതിവിവരകണക്കുകൾ

## പുറത്തേക്കുള്ള കണ്ണികൾ
#സംസ്കൃത സർവകലാശാല കാലടി.
#ആദിശങ്കര എഞ്ചിനീയറിങ്ങ് കോളേജ്

## അവലംബം